
Rīgas metropoles areāla ilgtspējīga integrēta sabiedriskā transporta plāns 2024. līdz 2030. gadam

2. Noteikt Satiksmes ministriju un Vides aizsardzības un reģionālās attīstības ministriju par atbildīgajām institūcijām plāna ieviešanā.
	Iebildums
Vides aizsardzības un reģionālās attīstības ministrijas kompetenci nosaka likumi un Ministru kabineta noteikumi, un ministrija savas kompetences ietvaros darbojas patstāvīgi. Ievērojot minēto, Vides aizsardzības un reģionālās attīstības ministrija nevar vispārīgi un koleģiāli, proti, kopā ar Satiksmes ministriju, atbildēt par šī plāna ieviešanu kopumā. Ievērojot minēto, Vides aizsardzības un reģionālās attīstības ministrijas pienākumi atbilstoši tās kompetencei ir nosakāmi precīzi, ja tādi ir nepieciešami.

Plāns
	Priekšlikums
Lūdzu papildināt plānu ar informāciju par veicamajām aktivitātēm saskaņā ar Preču un pakalpojumu piekļūstamības likuma prasībām (piemēram, interaktīvo pašapkalpošanās termināļu piekļūstamības nodrošināšana).

